OpenLLM-France/wikimedia huggingface dataset:
# Melitopol

Melitopol (ukraineraz: Меліто́поль; errusieraz: Мелитополь) Ukrainaren hego-ekialdeko Zaporizhia Oblasteko hiri eta udalerri bat da, egun Errusiaren okupazio militarpean dagoena. Hiria Molotxna ibaiaren ekialde-ertzean dago kokaturik –Molotxny Lyman ibaian bukatzen duena; azkenean, Azov Itsasoarekin bat egiteko–. Hiri-biztanleria 150,768 biztanlekoa da, 2021eko estimazioen arabera.
Melitopol oblasteko bigarren hiririk handiena da, Zaporizhia hiriaren atzetik. Hiria, gainera, Melitopol Raioneko administrazio-zentroa da ere.
Hiria Europako bi autobide nagusien bidegurutzean dago kokaturik: E58 Viena – Uzhhorod – Kiev – Rostov-on-Don eta E105 Kirkenes – San Petersburgo – Mosku – Kiev – Yalta. Nazioarteko garrantzia duen trenbide bat ere bertatik igarotzen da. Hiria "Krimearako ate" modura ezagutzen den; izan ere, 2014an Errusiak Krimea okupatu aurretik aurretik penintsulara zihoazen bidaiarien trenen %80a hiritik igarotzen zen. Era berean, udan zehar, errepide-trafikoa 45,000 ibilgailukoa zen, egunero.

## Kanpo estekak

* Melitopol hiriaren webgunea
* Melitopolgo inbertsio-ataria
* Melitopolgo gidaliburua
* Melitopol – ezti-hiria: atari eleanitza
* Encyclopædia Britannicaren Melitopol sarrera
* Melitopolgo mapa
* Datuak: Q33349
* Multimedia: Melitopol / Q33349
# Moffat konderria (Colorado)

Moffat konderria (ingelesez: Moffat County) Coloradoko konderri bat da, Ameriketako Estatu Batuetan. Hiriburua Craig da. 2010eko zentsuaren arabera 13.795 biztanle zituen, Moffat kilometro koadroko azaleran.

## Geografia

Moffat konderriak 12.304,81 kilometro koadro ditu. Horietatik 19,74 ura dira. Beste 12.285,06 lurra dira. Biztanleria dentsitatea 0,89 da.

## Demografia

2010eko zentsoan bizi ziren 13.795 pertsonetatik 13.397 txuriak edo hispanoak dira. Horietatik hispano edo latino kategorian 1.985 dira. 32 beltzak edo afroamerikarrak. 98 amerikar natiboak ziren eta 7 Hawaii edo Pazifikoko irletako natiboak. 76 asiarrak ziren. Bestelako arraza bat kategorian 11 biztanle daude. Bukatzeko euren burua arraza bat baino gehiagotan 174 pertsonek kokatzen zuten.

### Biztanleria piramidea
## Kanpo estekak

* Datuak: Q63729
* Multimedia: Moffat County, Colorado / Q63729
# Moftin

Moftin Errumaniako udalerri bat da, Satu Mare konderrian. 4.222 biztanle ditu, 125,25 kilometro koadroko azaleran banatuta.

## Herriak

Udalerrian honako herriak daude:
Moftinu Mic $^{(en)}$ Domănești $^{(en)}$ Ghilvaci $^{(en)}$ Ghirolt $^{(en)}$ Istrău $^{(en)}$ Moftinu Mare $^{(en)}$ Sânmiclăuș $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q2604612
# Moga barrutia

Moga barrutia Indiako barruti bat da, Firozpur dibisioan, Punjab estatuan. 995.746 biztanle ditu 2.235 kilometro koadrotan.

## Mugakideak

Honako barrutiekin egiten du muga:
Firozpur barrutia Ludhiana barrutia Bathinda District $^{(en)}$

## Ikus, gainera

* Punjab

## Kanpo estekak

* Datuak: Q1946896
* Multimedia: Moga district / Q1946896
# Moffitites

Moffitites ongi ezagunak diren ammonite izeneko zefalopodoen artean genero fosil bat da. Kretazeoan bizi ziren., hau da, orain dela 145 milioi urtetik 66 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12263750
# Moffet (Quebec)

Moffet Quebeceko udalerri bat da, Kanadan. Abitibi-Témiscamingue eskualdean kokatuta dago, eta horren barruan dagoen Témiscamingue konderriko eskualde udalerria da.. 2011ko zentsoaren arabera 196 biztanle zituen 342.83 kilometro koadroko azaleran.

## Kanpo estekak

* Datuak: Q3318220
* Multimedia: Moffet, Quebec / Q3318220
# Moffett (Oklahoma)

Moffett Oklahomako herri bat da. Sequoyah konderrian kokatua dago. 2010ean 128 biztanle zituen, 1,76 kilometro koadrotan banatuta.

## Ikus, gainera

* Sequoyah konderria

## Kanpo estekak

* Datuak: Q1965636
# Mogadore (Ohio)

Mogadore Ohioko herri bat da. Portage konderrian kokatua dago. 2010ean 3.853 biztanle zituen, 5,42 kilometro koadrotan banatuta.

## Ikus, gainera

* Portage konderria

## Kanpo estekak

* Datuak: Q1625838
* Multimedia: Mogadore, Ohio / Q1625838
# Mogambo

Mogambo 1953ko John Ford estatubatuar zinema zuzendariaren abenturazko drama filma bat da. Wilson Collison idazlearen izen berdineko Mogambo eleberrian oinarritua dago. Filma honetan Clark Gable, Ava Gardner, Grace Kelly eta Donald Sinden aktoreak antzeztu zuten.

## Argumentua

Vic Marswell (Clark Gable) safariak antolatu ohi dituen ehiztari bat da. Hotek txiki batean Eloise Kelly (Ava Gardner) izeneko emakume eder bat dago, Vicek harekin harreman bat hasi delarik. Bitartean, askatasunean dauden gorilak filmatzeko Vicen zerbitzuak kontratatu berri dituen estatubatuar senar-emazte bikote bat ere etorri da. Emaztea (Grace Kelly) ehiztariaren izaera helduaz txundituta gelditu eta hartaz txora-txora eginda maiteminduko da. Era berean, emaztean beretaz maitemindua dagoela jakitean Vicek atsegin izan eta hartaz maitemindua dagoela ere usteko du. Eloise Kellyk egoera hau jeloskor, mindua eta sinisgaitz ikusiko du. Itxura guztien arabera, bi bikoteen arteko harremanak denbora gutxian apurtu egingo direla dirudi.

## Aktoreak

* Clark Gable: Victor Marswell
* Ava Gardner: Eloise Y. Honey Bear Kelly
* Grace Kelly: Linda Nordley
* Donald Sinden: Donald Nordley
* Philip Stainton: John Brown-Pryce
* Eric Pohlmann: Leon Boltchak
* Laurence Naismith: Komandatea
* Denis O'Dea: Aita Joseph

## Iruditegia

* Filmako aktoreak mahai inguruan eserita.
* Clark Gable eta Ava Gadner.
* Ava Gardner
* Grace Kelly

## Kanpo estekak

* Mogambo filmaren IMDBko fitxa irakurgai (Ingelesez)
* Datuak: Q1122534
* Multimedia: Mogambo (film) / Q1122534
# Muping barrutia

Muping barrutia (txinera tradizionalez: 牟平区) Txinako barruti bat da, Yantai barruan. Azken zentsuaren arabera 454.151 biztanle zituen 1519.75 azaleran banatuta.

## Kanpo estekak

* Datuak: Q281015
# Mertesdorf

Mertesdorf Alemaniako udalerria da. Renania-Palatinatua estatuan kokatuta dago, [[Treveris-Saarburg (barrutia)|Treveris-Saarburg]] barrutian. 2014an 1.673 biztanle zituen 6,47 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q659878
* Multimedia: Mertesdorf / Q659878
# Musika Armatu Komando

Musika Armatu Komando edo MAK (Mikrofon Addikt Klan ohia) euskal rap talde bat da, nagusiki euskaraz kantatzen duena. 2003an sortu zen Ziburu inguruko herrietan.

## Lanak
### Diskoak

Orain arte kaleratutako diskoak:
* Suari Darion Kea (2005)
* Suaren Garai, Errauts Errekai (2007)
* Hauts Eta Errauts Erremix (2008)
* Kanal Akustik (2010)

## Taldekideak
### Mikrofon Addikt Klaneko taldekideak

4 MCk eta DJ batek osatzen zuten taldea:
* Mathieu "Lagogn", (MC)
* JO "Txaputxino", (MC)
* Jon Eiherabide, (MC)
* Claire, (MC)
* DJ Alf, (skratxa)

### Musika Armatu Komandoko taldekideak

* Jon Eiherabide, (MC)
* Martxelo (Schlaflang Martial), (bateria)
* Xabier, (klabierra)
* Lo (Gicquel Laurent), (baxua)
* DJ Alf, (skratxa)

## Kanpo estekak

* Musika Metak, MAK
* (Frantsesez) (Bretainieraz) MAKi buruzko informazio zabala
* myspace-a
* Datuak: Q12263937
# Musika-zerra

Musika-zerra, zerra musikala edo soinu-orria altzairuzko xafla bat da, arku batekin igurtzita, eskuaren presioaren ondorioz zerraren tentsioaren eta kurbaduraren arabera modula daitekeen soinua sortzen duena. Musika tresna idiofonoa da.

## Historia

1870. urte inguru arte ez da metalurgiaren aurrerapenak musika-tresna onak egiteko soinu onargarria duten zerrak sortzea ahalbidetzen. Bilakaera hori paraleloki gertatzen da Amerikako eta Europako kontinenteetan. Horregatik, musikari industrial askok patenteak eskatzen dituzte beren herrialdeetan.
Baina 1900. urtera arte itxaron behar da lehen aldiz benetako "soinu-orriak" aurkitzeko, hortzak kenduta eta heldulekua aldatuta esku-zerrak baino ez zirenak. Batzuek helduleku tolesgarria gehituko dute erosotasuna eta birtuosismoa areagotzeko. Ameriketako zerra musikalak soinuaren tesituran mugatuagoak dira: 1½-tik eta 2½ zortzidunera gehienez, Europako musika-zerrak 3½ zortzidun edo gehiagora irits daitezkeen bitartean. Musikaltasun horretaz gozatzeko, beharrezkoa da altzairu tenplatuaren kalitate ezin hobea, lodiera ona, gogortasun zuzena, neurri zuzenak eta norabide egokian laminatzea. Zentzu horretan, frantsesak, britainiarrak, suediarrak eta alemaniarrak baino are gehiago, izan ziren nabarmenenak.

## Musikari ezagunak

Marlene Dietrich-ek jotzen zuen instrumentu hau. Natalia Paruzek, Saw Lady ("zerra emakumea") ezizenez ezagutzen dena, mundu osoko film, iragarki eta orkestratan jotzen zuen tresna hau. 2007ko azaroan, Carnegie Hall-en debuta egin zuen, non bakarka jo zuen. Frantzian, Emmanuel Brunek musika-zerrarako hainbat obra konposatu zituen, eta Yehudi Menuhinek eta Pascal Ayerbek aintzat hartu zuten. Another Earth filmean bezala, non protagonistetako batek jotzen duen eszena batean. Instrumentu hau Delicatessen filmean ere ikus dezakezue, non protagonistetako bat instrumentu honen zale handia den. Jack Nitzschek One Flew Over the Cuckoo's Nest-en soinu-banda konposatu zuen, zeinaren melodia zerra musikal baterako pentsatuta dagoen.

## Kanpo estekak

* Datuak: Q1144761
* Multimedia: Musical saws / Q1144761
# Musika-kopak

Musika-kopak edo kopa musikalak musika tresna melodiko idiofono bat dira. Instrumentu honek beirazko kopa multzo batez osatuta dago, bakoitza urez beteta maila ezberdinetan, musika nota desberdinak lortzeko. Kopen ertzak hatzekin igurtziz jotzen da. Tresna oso ezaguna zen XVIII. mendean, eta Richard Pockrich irlandarra (ca. 1695-1759) bere asmatzaile eta lehen birtuosotzat hartzen da. Anne Ford ingelesak (1737 - 1824), bere ikaslea, jotzeko lehen argibideak argitaratu zituen.

## Erreferentziak

* ↑ Sobre Richard Pockrich en el sitio The Glass Harmonica; en inglés.
* ↑ Sobre Anne Ford en The Glass Harmonica.

## Kanpo estekak

* Glass Duo Site; polonieraz eta ingelesez.
* Bideoa: Toccata and Fugue in D minor, BWV 565 ( JS Bach ); kopa musikalak: Glass Duo.
* Bideoa : Sugar Plum Fairy dantza, Intxaur-hauskailua ( Tchaikovskiy ) balletaren suitekoa; kopa musikalak: Glass Duo.
* Datuak: Q48230
* Multimedia: Glass harps / Q48230
# Musika-streaming

Musika-streaming (edo Musika zerbitzu gisa ) Interneteko konexioa duten ordenagailuetan edo gailu mugikorretan musika erreproduzitzeko aukera bat da, audio-streaming bidez. Musika deskargarekin ez bezala, banaketa-kanal honekin erabiltzaileak ez du doako erabilera pribaturako musika-piezarik eskuratzen, baina korrontean edo cacheko bertsioan soilik entzun ditzake abestiak, neurri mugatu batean erabil daitezkeenak. Musika-streaming forma desberdinak daude
* Internet-irratiak. Editorialean zehaztutako programa bat emititzen duten Interneteko irratiak
* Audio-eskaeraren zerbitzuak, non erabiltzaileak aukeratutako tituluak eska ditzake sorta mugatu bateko iragarkiekin,
* Musika harpidetza-zerbitzuak, non hainbat musika diskoetxeren eskaintzatik libreki aukera ditzakezun kuota lau baten truke,
* Musikariek euren musika sustatzeko erabiltzen dituzten Myspace eta SoundCloud bezalako musika argitaratzeko plataformak,
* Zuzeneko streaming (live-estreaming), hau da, kontzertuen eta musika-ekitaldien zuzeneko transmisioak Interneten bidez.
Zentzu zabalago batean, bideo-plataformetatik musika-bideoak atzitzea ere sartzen da musika-streamingean.

## Streaming atariak eta zerbitzuak
### Interneteko irratiak eta agregatzaileak

* iHeartRadio (gaur egun AEB, Kanada, Australia eta Zelanda Berria soilik)
* Pandora (gaur egun AEB, Australia eta Zelanda Berria soilik)
* fonostar
* irrati erreproduzitzailea
* Radio.de
* Sirius XM (gaur egun AEB eta Kanada soilik)
* TuneIn

### Musika eta bideo plataformak

* Dailymotion
* vimeo
* YouTube

### Musika Harpidetza-Zerbitzuak

* Amazon Music (mugagabea edo Prime -rekin barne) (2007)
* Apple Music (2015)
* Badok.eus (2009)
* Deezer (2007)
* Google Play Music (2011)
* IDAGIO (musika klasikoa soilik) (2015)
* Juke (2011)
* Napster (2003)
* Qobuz (2007)
* SoundCloud (2007)
* Spotify (2008)
* Marea (2015)
* Vibendo (2017)
* CLiGGO MUSIKA (2015)
* YouTube Music (2018)
* Naxos Musika Liburutegia (2004)

## Erreferentziak

* ↑ Jonathan Dörr: Music as a Service. Ein neues Geschäftsmodell für digitale Musik. Zugl.: München, Univ., Diss., 2012. Berlin. epubli. 2012. ISBN 978-3-8442-1671-4.
* ↑ Aperribai, Julen. «'Badok' musika atariak jaso du Interneteko Argia saria» Berria (Noiz kontsultatua: 2022-04-19).

## Kanpo estekak

* "Streaming"-en inguruko albisteak Musikmarkt-en
* Datuak: Q15982450
# Musika Tuilerietan

Musika Tuilerietan (La Musique aux Tuileries) 1862an Édouard Manetek margotutako olio-pintura da, lehen lan inpresionistatzat har daitekeena. Egun Londresko National Galleryn dago.
Frans Hals eta Diego Velázquez oinarri hartuta, margolan honetan Maneten estiloa dagoeneko ageri da, kolore orbanen bidez margotzea eta aisialdia oihaletako gaia izatea. Teknika hori erabiltzeak garaikideak eskandalizatu zituen: "begiak urratzen ditu ferietako musika belarriak odoletan jartzen dituen bezala".
Margolan honetan Manetek lagunak, artistak, idazleak, musikariak eta bere burua ere islatu zituen pertsonaien artean: Charles Baudelaire, Théophile Gautier, Henri Fantin-Latour, Jacques Offenbach, edo Maneten anaia, Eugène.

## Kanpo estekak

* Datuak: Q210277
* Multimedia: Musique aux Tuileries by Manet / Q210277
# Musika-lan

Musika-lana edo konposizio musikala identifikazio bakar eta ez anbiguo duen musika-piezaren edo musika-obraren kontzeptu juridikoa da, ahozkoa nahiz instrumentala izan daiteke. Ez zaie aplikatzen izen hau banakako musika grabazio, igorpen edo argitalpenei, modu inprimatuan edo digitalean edo bitarteko fisikoetan agertzen denari.
Obra musikal oso bat forma musikal baten arabera antolatzen da. Lan musikalak hainbat forma desberdinetan sortu daitezke, hala nola:
* Abesti
* Aria
* Balada
* Balsa
* Fuga
* Kanona
* Kontzertua
* Lied
* Madrigal
* Martxa
* Mazurka
* Motete
* Mugimendu
* Obertura
* Oda
* Olerki sinfoniko
* Oratorio
* Pasodoble
* Preludio
* Polka
* Polonesa
* Rondo
* Scherzo
* Sinfonia
* Sonata
* Soinu-paisaia
* Suite
* Tarantella
* Zortziko

## Erreferentziak

* ↑ forma musikal. euskalterm.
* ↑ Worlds of music : an introduction to the music of the world's peoples. (5th ed. argitaraldia) Schirmer Cengage Learning 2009 ISBN 0-534-59539-1. PMC 214315557. (Noiz kontsultatua: 2023-03-21).
* ↑ Kostka, Stefan M.. (1995). Tonal harmony : with an introduction to twentieth-century music. (Third edition. argitaraldia) ISBN 0-07-035874-5. PMC 28799298. (Noiz kontsultatua: 2023-03-21).

## Ikus, gainera

* Musika

## Kanpo estekak

* Datuak: Q114798209
# Musika akustiko

Musika akustikoa musika tresna elektriko edo elektronikorik eta soinua anplifikatzeko gabe egiten den musika da, gehienetan publiko baten aurrean kontzertu akustikoak egiteko.

## Kanpo estekak

* Datuak: Q286080
# Musika arrakasten zerrenda

Musika arrakasten zerrenda (ingelesez: music chart edo hit parade) abestien edo musika diskoen ospea neurtzeko modu bat da. Zerrenda bakoitzak metrika desberdinak erabiltzen ditu arrakasta neurtzeko eta, batzuetan, zerrendak sortzeko irizpideak aldatu egiten dira denborarekin.
Ezaguna da Euskal Herrian Top Gaztea zerrenda, Gaztea irratiak sustatzen duena. Munduko zerrendarik ezagunena Billboard Hot 100 da, Estatu Batuetakoa. Erresuma Batuan The Official Charts Company delakoak zenbait zerrenda prestatzen ditu, tartean single eta albumena.

## Erreferentziak

* ↑ «top_gaztea» www.eitb.eus (Noiz kontsultatua: 2020-12-20).

## Kanpo estekak

* Datuak: Q373899
# Moynalty

Moynalty (irlanderaz: Maigh nEalta) Irlandako udalerri bat da, Meath konderrian dagoena.

## Kanpo estekak

* Datuak: Q2577934
* Multimedia: Moynalty / Q2577934
# Moyross

Moyross, irlanderaz: Maigh Ruis, Irlandako Limerick hiriko auzo bat da. 1970eko hamarkada, 1980ko hamarkada eta 2008an eraikia. Gaur egun 1.160 etxebizitzek eta 12 parkek osatzen dute.

## Kanpo estekak

* Datuak: Q6927750
# Moylough

Moylough (irlanderaz Maigh Locha, "Aintzirako Lautada" esan nahi du) Irlandako mendebaldeko Galway konderriko ipar-mendebaldean dagoen baserritar herri txiki bat da. N63 errepidean dago, eta R328 eta R364 eskualde errepideek ere zerbitzatzen dute. Galway hiritik 50 kilometrotara dago, Roscommon udalerritik 30 kilometrotara eta Mountbellew udalerritik 5 kilometro ipar-mendebaldera dago. Bretainiako Elliant udalerriarekin adiskidetua dago.

## Kanpo estekak

* Datuak: Q4299903
* Multimedia: Moylough / Q4299903
# Moyogalpa

Moyogalpa Nikaraguako Rivasko departamenduko udalerri bat da. 2012ko estimazioen arabera 10284 biztanle zituen.

## Erreferentziak

* ↑ (Gaztelaniaz) Instituto Nacional de Información de Desarrollo. (2012). (pdf) Población Total, estimada al 30 de Junio del año 2012.. (Noiz kontsultatua: 2020-05-05).

## Kanpo estekak

* Datuak: Q2215641
* Multimedia: Moyogalpa / Q2215641
Txantiloi:Rivasko departamenduko udalerri aurkibidea
# Moyua plaza

Moyua plaza :
| Bilbo, Indautxu eta Abando ||
| Moyua plazaren irudia. ||
| Herrialdea Probintzia Udalerria | Euskal Herria Bizkaia Bilbo |
| Bilbo erdigunea Moyua plaza Moyua plaza Moyua plaza ||
| Koordenatuak: | 43°15′46.83″N 2°56′05.96″W﻿ / ﻿43.2630083°N 2.9349889°W﻿ / 43.2630083; -2.9349889 |
Moyua plaza edo Federico Moyua plaza sarritan Plaza Eliptikoa ere deitua Bizkaiko Bilbo hiriburuan dagoen plaza bat da. Hiri honetako plaza garrantzitsuenetako bat denez, eraikin nabarmenak ditu.

## Kokalekua

Abandoeta Indautxu auzoen artean dago.
Plaza honetan kale hauek bat egiten dute: On Diego Lopez Haroko kale nagusiak, Errekalde zumarkaleak, Elkano kaleak eta Ertzilla kaleak.
* Moyua plazaren ikuspegi panoramikoa.

## Izena

Plazak izena 1910-1913 bitartean Bilboko alkate izan zen Federico Moyua Salazarri zor dio. Nahiz eta izen hori ofiziala aspaldikoa izan, Bilbotar askorentzat, plaza horri Plaza Eliptikoa deitzen diote, elipse baten itxura duelako eta, aldi berean, zirkulu baten itxura duen Plaza Biribiletik bereizteko.

## Historia

1940ko hamarkadan José Luís Salinas arkitektoaren proiektuari jarraituz eraiki zen. Hirurogei urte geroago, haren seme Manuel Salinasek hiriko erdigunearen eraberritze prozesu bati ekin zion. 1997an plaza berrinauguratua izan zen, bere jatorrizko elipsi itxura eta ingeles eta frantziar parterreak mantendu zituelarik. Elementu gehiago gehitu zitzaizkion, tartean altzairuzko farola berriak eta eserleku funtzionalak. Gainera, antzinako jatorrizko iturria ere berreskuratu zen.

## Eraikin nabarmenak

Moyua plazaren inguruan hainbat eraikin nabarmen daude:
* Carlton hotela
* Txabarri jauregia
* Espainiako Zerga Agentzia Administrazioaren eraikina
* Moyuako geltokia: Bilboko Metroaren geltokia
* Montero etxea, Errekalde zumarkalean
* Ramon de la Sotaren etxeak, On Diego Lopez Haroko kale nagusian Jesusen Bihotzaren plazarako norantzan
* La Aurora eraikina
* Carlton hotela
* Espainiako Zerga Agentzia Administrazioaren eraikina
* Txabarri jauregia
* Fostertxoa, Guggenheim Bilbao Museoaren norantzan
* Fostertxoa, Carlton Hotelaren norantzan
* Txabarri jauregiko erdialdeko iturria eta atzealdean Iberdrola Dorrea
* Montero etxea
* Ramon de la Sotaren etxeak

## Metro geltokia

Plaza honetan Bilboko metroaren geltoki bat dago, hain zuzen ere Moyuako geltokia.

## Erreferentziak

* ↑ Bilboko (Kale izendegia)

## Kanpo estekak

* Datuak: Q23848341
* Multimedia: Plaza de Federico Moyúa / Q23848341
# Moyuela

Moyuela Zaragozako probintziako udalerria da, Aragoin, Espainia. 2008an 777 biztanle zituen 109,2 kilometro koadroko azaleran. Campo de Belchite eskualdean dago.

## Kanpo estekak

* Datuak: Q1640188
* Multimedia: Moyuela / Q1640188
# Moylussa

Moylussa, Irlandako mendebaldean Slieve Bernagh mendilerroan dagoen mendi bat da, Clare konderrian. 532 metroko garaiera du eta Clare konderriko mendirik garaiena da.
# Mertxikadun neskatoa

Mertxikadun neskatoa (errusieraz: Девочка с персиками, Devotxka s Persikami) Valentin Serov margolari inpresionista errusiarraren lana da. Seroven lan garrantzitsuenetariko bat da; artistaren laguna eta biografoa zen Igor Grabarren iritziz, errusiar artearen maisu-lana.1887an bukatu zuen.

## Deskribapena

12 urteko neskatoa Vera Mamontova da, Savva Mamontov mezenas errusiarraren alaba. Abramsevon margotu zen, Moskutik gertu dagoen etxalde batean, Sergei Aksakov idazleari esker kultur gune garrantzitsu bihurtu zena. Mamontovek 1870ean erosi zuen finka, eta tradizioari eutsi zion. Valentin Serovek, bestetik, txikitatik ezagutzen zuen Vera, beste artista batzuk bezala etxaldera joaten baitzen. Vera Mamontova modeloa ere Viktor Vasnetsovek margotu zuen Astigar adar bat duen neska lanean (1896).
1887an, margolanak lehen saria irabazi zuen Moskuko arte-maitaleen erakusketa batean. 2016an berriro egin zen ezagun, zabalkunde handia izan zuen Interneteko meme baterako erabili baitzen.

## Erreferentziak

* ↑ https://books.google.ru/books?id=wmx6DAjZCxsC&pg=PA26&dq=%22Girl+with+Peaches%22+Serov
* ↑ https://www.tretyakovgallerymagazine.com/articles/3-2015-48/girl-peaches-who-she
* ↑ https://aif.ru/culture/art/devochka_s_persikami_i_krik_istoriya_kartin_stavshih_internet-memami

## Kanpo estekak

* (Ingelesez):Margolanaren fitxa Tretiakov Galeriaren webgunean.
* Datuak: Q4156438
* Multimedia: Girl with peaches (Serov) / Q4156438
# Mertzenario

Mertzenarioa, onura pertsonala suposatuko duen zerbaiten truke, gerra edo gatazka armatu batean borroka egiten duen norbait da, herrialde horretako edo beste bateko ejertzito ofizialeko partaide izan gabe. Orokorrean, mertzenarioek diru edo bestelako elementuren baten bidezko ordainketaren truke egiten dute borroka, eta ez interes politiko batzuei jarraituz. XX. mendetik aurrera, mertzenarioen rola gero eta txikiagoa izan da konfliktu militarretan; izan ere, Genevako Hitzarmenak ezartzen du konfliktu batean mertzenarioak ez direla borrokalari zilegiak, eta, ondorioz, harrapatuak izanez gero, ez dituzte beste indar armatuen berme juridiko berberak.
Hala ere, gaur egun mertzenarioen berrindartze bat ikusten ari gara munduko hainbat konfliktutan, enpresa militar pribatuen izenpean.
Kasu askotan ez da erraza izaten mertzenarioa zer den zehaztea. Konfliktu militar askotan finantza interesak eta interes politikoak banatzea ez baita bere horretan erraza izaten.

## Ikus, gainera

* Militar
* Soldadu
* Gudari
* Mertzenarioak Erdi Aroan

## Kanpo estekak

* Datuak: Q178197
* Multimedia: Mercenaries / Q178197
# Mertzeria

Mertzeria edo joskintza-denda joskintzarako gai edo tresnak, hala nola, jostorratzak, botoiak, etab. saltzen diren denda da.
Orokorrean, mertzeriak hiri erdian, auzoetan eta merkataritza guneetan aurki daitezkeen denda txikiak dira. Bertan joskintzarako beharreko guztia aurkituko duzu, baita beste apaingarriak, beira-aleak, kinkilak eta osagarriak ere. Mertzeria handiak ere badaude, gai ugari eskaintzen dituztenak.

## Kanpo estekak

* Datuak: Q350039